Document ID: /roh_data/filtered/fineweb-2-filterrobots_roh.jsonl.gz/5390

Sco quai che Swissmedic scriva en ses newsletter valian las reglas pli luccas davent dal 2017.
Examinads avant che far reclama vegnan sulet anc medicaments cunter la dolur, meds da durmir, calmativs, purgiativs u fraina-appetits. Tar quests medicaments exista privel da dependenza: Medicaments tar ils quals en il cedel annex è menziunà in potenzial dad abus u da dependenza, ston vinavant vegnir suttamess a Swissmedic per ina controlla preliminara.
Pervi da quest schluccament tema la fundaziun per la protecziun da consuments SKS che la reclama surmaina ils clients cun fallidas empermischuns. Tenor SKS è quest agir dubitaivel.
RR novitads 17:00